સોમવારે સવારે લગભગ 6 વાગ્યે કૃણાલ ઘરેથી નીકળી ગયો હતો અને 45 મિનિટ પછી તેના પિતાને સમાચાર મળ્યા કે તેમના દીકરાએ ગામ પાસે આવી અંબિકા નદીમાં ઝંપલાવ્યુ છે. હિતેન્દ્ર મિસ્ત્રી તાત્કાલિક તે સ્થળે પહોંચ્યા હતા અને લોકોને મદદ માટે બોલાવ્યા હતા. ફાયર બ્રિગેટને કૃણાલની બોડીને નદીમાંથી શોધતા 30 મિનિટ લાગી હતી. ગણદેલી પોલીસ સ્ટેશનના ASI હરિનારાયણ શર્માએ જણાવ્યું કે, આ ઘણી જ આઘાતજનક ઘટના છે. જ્યારે પોસ્ટમોર્ટમ ચાલી રહ્યુ હતુ ત્યારે કૃણાલના પિતાને મેસેજ મળ્યો છે તેણે 71 ટકા મેળવ્યા છે અને સ્કૂલના પાંચ ટોપ રેન્કર્સમાંથી એક છે.